UEFA Futsal Champions League

UEFA Futsal Mestarien liiga (ent. UEFA Futsal Cup) on futsalin eurooppalaisille seurajoukkueille tarkoitettu kilpailu. Se on myös korkein eurooppalaisten seurajoukkueiden välillä pelattava kilpailu. Cupiin osallistuvat kansallisten sarjojen mestarit.

UEFA Futsal Cupia on pelattu kaudesta 2001–2002 lähtien. Sitä ennen seurajoukkueiden Euroopan-mestaruudesta on pelattu epävirallisesti Futsal European Clubs Championshipissa vuosina 1985–2001.

Kilpailujärjestelmä 

UEFA Futsal Cupiin voi ottaa osaa kunkin maan kansallinen mestari. Lisäksi hallitsevalla mestarilla on myös osallistumisoikeus. Cupin kierrokset pelataan lohkomuotoisina miniturnauksina. Kullakin kierroksella lohkossa on pääsääntöisesti neljä joukkuetta ja jatkoon pääsee yksinkertaisen sarjan jälkeen kierroksesta riippuen 1-2 joukkuetta. Kaudesta 2006–2007 alkaen kierroksia on ollut kolme - esikierros (), pääkierros () ja eliittikierros (). UEFA:n rankingin perusteella osa joukkueista aloittaa suoraan pääkierrokselta ja neljä parasta eliittikierrokselta. Eliittikierroksen lohkojen voittajat pääsevät finaaliturnaukseen, jossa pelataan välierät ja finaali.

Mitalistit

Kaudella 2001–2002 ja kaudesta 2006–2007 lähtien finaali on pelattu yksiosaisena. Näiden kausien välissä pelattiin kaksiosainen finaali, jossa otteluiden yhteistulos ratkaisi.

Suomalaisjoukkueet UEFA Futsal Cupissa

Suomalaisjoukkueet ovat osallistuneet UEFA Futsal Cupiin sen perustamisesta lähtien. Suomesta pääsee osallistumaan aina Futsal-liigan voittanut joukkue. Golden Futsal Team (kerran), Kampuksen Dynamo (kahdesti: 2018-19 ja 2021-22) ja Ilves FS (kahdesti) ovat voittaneet esikarsintaturnauksensa, mutta toistaiseksi yksikään suomalaisjoukkue ei ole päässyt ensimmäiseltä varsinaiselta kierrokselta jatkoon.

Finaalit Futsal European Clubs Championshipin aikana

Lähteet 

 UEFA Futsal Cupin sivut
 RSSSF

Kansainväliset futsalkilpailut
UEFAn kilpailut